El risc derivat de determinades activitats de la vida quotidiana obliga sovint al legislador a publicar normes sobre assegurances de contractació obligatòria que poden afectar la ciutadania i les empreses i en aquestes normes a vegades no s'aconsegueix plasmar de forma coherent quin ha de ser l'objecte de cobertura, qui ha de ser la persona prenedora de l'assegurança, a qui s'ha d'assegurar i quins han de ser els límits mínims a cobrir per sinistre.
Davant la problemàtica que pot suposar donar compliment als esmentats imperatius legals no sempre coherents i en alguns casos de difícil o pràcticament impossible compliment, s'ha procedit a donar nova redacció a algunes normatives de la Generalitat de Catalunya que fan referència a la contractació d'assegurances.
Per tot això, a proposta conjunta del conseller en cap de la Generalitat de Catalunya, dels consellers de Justícia i Interior, d'Economia i Finances, d'Ensenyament, de Cultura, d'Agricultura, Ramaderia i Pesca, de Treball, Indústria, Comerç i Turisme, de Benestar i Família, d'acord amb el dictamen preceptiu emès per la Comissió Jurídica Assessora, i amb la deliberació prèvia del Govern,
Es modifica l'apartat 1 de l'article 7 del Decret 337/2000, de 24 d'octubre, de regulació de les activitats en el temps lliure en les quals participen menors de 18 anys el qual queda redactat de la manera següent:
"7.1 Per poder realitzar qualsevol d'aquestes activitats, l'entitat promotora haurà de contractar una cobertura d'accidents personals que cobreixi, a més de les despeses de curació, un capital mínim de 3.005,06 euros per mort (en cas de ser menor de 14 anys es destinaran a cobrir despeses per sepeli) i un capital mínim de 6.010,12 euros per invalidesa per accident.
Es modifica l'apartat 2 de l'article 7 del Decret 337/2000, de 24 d'octubre, de regulació de les activitats en el temps lliure en les quals participen menors de 18 anys el qual queda redactat de la manera següent:
"7.2 L'entitat promotora té l'obligació de contractar una assegurança de responsabilitat civil per cobrir els riscs derivats del desenvolupament de les activitats de temps lliure, amb uns límits mínims de 150.253,03 euros per víctima i 601.012,10 euros per sinistre.
"La Generalitat de Catalunya podrà actualitzar anualment els límits dels apartats anteriors mitjançant Decret."
Se suprimeix l'apartat 3 de l'article 7 del Decret 337/2000, de 24 d'octubre, de regulació de les activitats en el temps lliure en les quals participen menors de 18 anys.
Es modifica la lletra f) del punt 1 de l'article 21 del Decret 27/2001, de 23 de gener, pel qual s'aprova el Reglament de les associacions del voluntariat de protecció civil de Catalunya que queda redactat de la manera següent:
"21.1.f) Tenir la condició de persona assegurada en la pòlissa d'assegurances d'accidents personals, que cobreixi, a més de les despeses de curació, uns capitals mínims de 3.005,06 euros en cas de mort i de 6.010,12 euros en cas d'invalidesa, com a conseqüència d'un accident ocorregut durant el desenvolupament de l'activitat de voluntariat on participi.
Es modifica la lletra g) del punt 1 de l'article 21 del Decret 27/2001, de 23 de gener, pel qual s'aprova el Reglament de les associacions del voluntariat de protecció civil de Catalunya que queda redactat de la manera següent:
"21.1.g) Tenir la condició de persona assegurada en la pòlissa d'assegurances de responsabilitat civil personal derivada de l'activitat de voluntari, amb uns límits mínims de 150.253,03 euros per sinistre.
Es modifica l'apartat 2 de l'article 21 del Decret 27/2001, de 23 de gener, pel qual s'aprova el Reglament de les associacions del voluntariat de protecció civil de Catalunya que queda redactat de la manera següent:
"21.2 La persona prenedora de les assegurances a què fan referència les lletres f) i g) de l'apartat anterior ha de ser l'associació corresponent o bé l'Ajuntament al qual estigui vinculada l'esmentada associació del voluntariat de protecció civil de Catalunya.
"La Generalitat de Catalunya podrà actualitzar anualment els límits establerts en els apartats f) i g) mitjançant Decret."
Es modifica l'apartat 9 de l'article 11 del Decret 70/1994, de 22 de març, pel qual es regulen les federacions esportives catalanes que queda redactat de la manera següent:
"11.9 Tota activitat o competició esportiva, ja sigui federada o no, obliga a la persona física o jurídica organitzadora a subscriure un contracte d'assegurança de responsabilitat civil que cobreixi el risc de l'activitat o competició esportiva davant les seves persones practicants o usuàries no federades, públic assistent i terceres persones amb uns capitals mínims de 600.000 euros per sinistre i de 150.000 euros per víctima."
Es modifica l'apartat 2 de l'article 3 del Decret 252/1999, de 31 d'agost, pel qual es regulen les actuacions dels grups de foc en les celebracions populars i tradicionals que queda redactat de la manera següent:
"3.2 Per a l'autorització de l'actuació d'un grup de foc, cal que la persona organitzadora acrediti que té concertat un contracte d'assegurances que cobreixi el risc de responsabilitat civil pels danys i perjudicis que es puguin ocasionar durant l'actuació del grup de foc front a espectadors o espectadores i terceres persones, amb uns límits mínims de 150.253,03 euros per víctima i 600.000 euros per sinistre.
Es modifica l'apartat 1 de l'article 4 del Decret 54/2000, de 26 de gener, pel qual s'estableixen els requeriments mínims per al funcionament dels centres d'immersió que queda redactat de la manera següent:
"4.1 Els centres d'immersió han de tenir coberta la responsabilitat imputable directa, solidàriament o subsidiària, davant les usuàries i els usuaris submarinistes dels serveis dels centres d'immersió o d'altres terceres persones, per danys corporals i perjudicis econòmics que siguin conseqüència d'aquests danys corporals ocasionats per l'activitat del centre d'immersió.
La quantitat mínima a cobrir serà de 601.012,10 euros per sinistre i en el cas que s'estableixi un sublímit per víctima, aquest no podrà ser inferior a 150.253,03 euros.
Si s'estableixen franquícies aniran a càrrec de la persona contractant de l'assegurança.
Es modifica el punt 2 de l'annex 1 del Decret 54/2000, de 26 de gener, pel qual s'estableixen els requeriments mínims per al funcionament dels centres d'immersió que queda redactat de la manera següent:
"1.2 Certificat de l'assegurança del centre d'immersió emès per l'entitat asseguradora o pel corredor o per la corredora d'assegurances, que certifiqui el número de pòlissa, el nom i el domicili de l'assegurat, l'entitat asseguradora i els requeriments establerts a l'article 4 d'aquest Decret que s'especifiquen a continuació:
"Activitat assegurada: centre d'immersió subaquàtica.
"Objecte de l'assegurança: la responsabilitat del centre d'immersió subaquàtica davant de les i dels submarinistes usuaris dels seus serveis o d'altres terceres persones, per danys corporals i perjudicis econòmics que siguin conseqüència d'aquests danys corporals.
"Franquícies (si n'hi ha) a càrrec de la persona contractant de l'assegurança.
Es modifica la lletra j) de l'apartat 1 de l'article 9 del Decret 337/1995, de 28 de desembre, sobre l'acreditació i el funcionament de les institucions col·laboradores d'integració familiar i de les entitats col·laboradores d'adopció internacional que queda redactat de la manera següent:
"9.1.j) Convenis de col·laboració.
La col·laboració entre el Departament de Justícia i les institucions acreditades s'instrumentarà mitjançant un conveni, que haurà de contenir, almenys:
"j) El compromís de concertar i mantenir vigent una pòlissa d'assegurances que cobreixi la responsabilitat civil personal i familiar, inclosos els actes de la o del menor acollit, per un capital mínim de 150.253,03 euros.
Es modifica la lletra d) de l'article 2 del Decret 81/1991, de 25 de març, pel qual s'estableixen els requisits que han de reunir les empreses dedicades a l'organització d'activitats esportives d'esbarjo i turístiques d'aventura que queda redactat de la manera següent:
"2.d) Disposar d'una pòlissa d'assegurances d'accidents personals per a les persones usuàries que practiquin les activitats esmentades, amb els capitals mínims per víctima següents:
"30.000 euros, en cas de mort; amb el sublímit de 3.005,06 euros en cas de mort d'un o d'una menor de 14 anys, els quals es destinaran a cobrir despeses per sepeli.
"60.000 euros, en cas d'invalidesa, i despeses de curació, rescat i trasllat, fins a 6.000 euros.
Es modifica la lletra c) de l'article 4 del Decret 81/1991, de 25 de març, pel qual s'estableixen els requisits que han de reunir les empreses dedicades a l'organització d'activitats esportives d'esbarjo i turístiques d'aventura que queda redactat de la manera següent:
"4.c) La pòlissa d'assegurances d'accidents personals amb les cobertures indicades a l'article 2.d) d'aquesta norma."
Es modifica l'apartat 2 de l'article 18 del Decret 284/1996, de 23 de juliol, de regulació del Sistema Català de Serveis Socials, modificat pel Decret 176/2000, de 15 de maig, que queda redactat de la manera següent:
"18.2 L'entitat dels serveis i d'establiments d'atenció diürna i residencial està obligada a contractar una pòlissa d'assegurances que cobreixi la seva responsabilitat civil i la del personal al seu servei, per unes sumes assegurades mínimes de 150.000 euros per víctima i de 600.000 euros per sinistre.
Es modifica l'apartat 2 de l'article 6 del Decret 279/1987, de 27 d'agost, pel qual es regulen els Centres Ocupacionals per a Disminuïts que queda redactat de la manera següent:
"6.2 Tots els centres estan obligats a contractar una pòlissa d'assegurances que cobreixi la seva responsabilitat civil i la del personal al seu servei, per unes sumes assegurades mínimes de 150.000 euros per víctima i de 600.000 euros per sinistre; així com a contractar una pòlissa d'assegurances d'accidents personals, que cobreixi els accidents que puguin patir les persones usuàries, amb els capitals mínims següents: 30.000 euros en cas de mort, 60.000 euros en cas d'invalidesa i fins a 6.000 euros per a despeses de curació.
Es modifica l'apartat 3 de l'article 9 del Decret 336/1995, de 28 de desembre, pel qual es regula el Servei Ocupacional d'Inserció en els centres ocupacionals per a persones amb disminució que queda redactat de la manera següent:
"9.3 L'entitat titular del servei està obligada a contractar una pòlissa d'assegurances que cobreixi la seva responsabilitat civil i la del personal al seu servei, per unes sumes assegurades mínimes de 150.000 euros per víctima i 600.000 euros per sinistre; així com a contractar una pòlissa d'assegurances d'accidents personals que cobreixi els accidents que puguin patir les persones usuàries amb els capitals mínims següents: 30.000 euros en cas de mort, 60.000 euros en cas d'invalidesa i fins a 6.000 euros per a despeses de curació.
Es modifica l'article 5 del Decret 218/2001, de 24 de juliol, pel qual es regula l'ús social dels edificis dels centres docents que queda redactat de la manera següent:
"Responsabilitats derivades de l'ús.
"Les administracions, institucions, organismes, associacions, persones físiques o jurídiques que hagin estat autoritzades per a l'ús d'edificis, instal·lacions o serveis dels centres docents, inclosos els supòsits d'ús per a la realització d'activitats complementàries o extraescolars, estan obligades a contractar una pòlissa d'assegurances que cobreixi la seva responsabilitat civil i la del personal al seu servei, derivada de l'ús i de l'activitat per l'esmentada utilització, pels danys i perjudicis que es puguin ocasionar durant l'activitat autoritzada; per una suma assegurada mínima de 150.000 euros per víctima i 1.200.000 euros per sinistre.
Adaptació de les pòlisses vigents
Els contractes d'assegurances vigents que cobreixen les normes derogades disposaran d'un any a partir de la data d'entrada en vigor d'aquest Decret per tal d'adaptar-se a les garanties i límits a cobrir exigits en aquest Decret.
El present Decret entrarà en vigor als vint dies de la seva publicació en el Diari Oficial de la Generalitat de Catalunya.
Conseller de Treball, Indústria, Comerç i Turisme